নিজস্ব প্রতিবেদকঃ বাংলাদেশ ভেটেরিনারি কাউন্সিলের আয়োজনে বঙ্গবন্ধু শেখ মুজিবুর রহমান কৃষি বিশ্ববিদ্যালয়ের পুরাতন অডিটোরিয়ামে আজ অনুষ্ঠিত হলো “BVC STANDARD FOR VETERINARY EDUCATION” শীর্ষক এক কর্মশালা। কর্মশালায় প্রধান অথিতি হিসাবে উপস্থিত ছিলেন বঙ্গবন্ধু শেখ মুজিবুর রহমান কৃষি বিশ্ববিদ্যালয়ের মাননীয় উপাচার্য প্রফেসর ড. মোঃ গিয়াসউদ্দীন মিয়া। বিশেষ অতিথি হিসাবে উপস্থিত ছিলেন বশেমুরকৃবির ট্রেজারার প্রফেসর তোফায়েল আহমেদ ও প্রাণিসম্পদ অধিদপ্তরের বিভাগীয় উপপরিচালক ডা. মোঃ আব্দুল হালিম। কর্মশালায় সভাপতিত্ব করেন বাংলাদেশ ভেটেরিনারি কাউন্সিলের সভাপতি ডা. মোঃ মনজুর কাদির। এছাড়াও অনুষ্ঠানে উপস্থিত ছিলেন বিশ্ববিদ্যালয়ের ভেটেরিনারি মেডিসিন অ্যান্ড অ্যানিম্যাল সায়েন্স অনুষদের বিভিন্ন বিভাগের শিক্ষক ও ছাত্র-ছাত্রীবৃন্দ, গাজীপুরসহ দেশের বিভিন্ন এলাকা থেকে আগত ভেটেরিনারিয়ানবৃন্দ।